|  |  |  |
| --- | --- | --- |
| zsk_Logos_black zsk**zriaďovateľ** | Logo školy | Stredná odborná škola poľnohospodárstva a služieb na vidiekuPredmestská 82010 01 Žilina 1 |

**Pohospitačný rozhovor**

 Tento rozhovor je učiteľom očakávaný s napätím. Vedúci pracovník sa bude vyjadrovať o jeho práci, môže sa dotknúť jeho sebacitu, motivovať aj demotivovať . Oprávnene teda očakáva kompetentné vyjadrovanie svojho nadriadeného.

 Obyčajne sa dáva najskôr slovo učiteľovi, aby svoju činnosť v sledovanej výučbe zhodnotil. Odporúča sa viesť skôr rozhovor poradenského typu. Jeho podstata je v tom, že kladieme vyučujúcemu otázky, ktorými ho vedieme k sebareflexii svojho počínania. Ak totiž s našou pomocou pozná svoje slabšie miesta, je väčšia nádej, že s touto situáciou niečo urobí, ako keď mu iba oznámime svoje pripomienky. Nie je totiž zabezpečené, že ich vnútorne prijme. Jeho sna ha po náprave potom môže byť formálna a prechodná. Otázky pre sebareflexiu si musíme formulovať v príprave na rozhovor.

 Na záver rozhovoru spoločne s vyučujúcim doplníme hodnotiaci hárok a zhodneme sa na celkovom záverečnom hodnotení a na ďalšom postupe. Vyučujúci svojím podpisom potvrdí, že bol oboznámený s hodnotením svojej práce v sledovanej vyučovacej hodine a prijal predložené odporúčania (prípadné pripomienky môže uplatniť na konci pozorovacieho hárku).

 Pozorovací hárok zakladáme na prípravu následných hospitácií, pre dlhodobé hodnotenia pracovníka, či pre orgány školskej inšpekcie.

**Otázky k plánovaniu a príprave výučby:**

* Aké ciele výučby ste si stanovili pre túto vyučovaciu hodinu?
* Rešpektujú takto stanovené ciele špecifické potreby žiakov, zodpovedajú ich schopnostiam záujmom, motivácii?
* Zodpovedá výber učiva, učebné úlohy, metódy a prostriedky zamýšľaným cieľom?
* Ako ste formulované výučbové ciele využívali pre riadenie výučby (porovnávanie očakávaných výkonov so skutočnými, prípadné korekcie)?
* Pripravili ste si všetky materiály a pomôcky, ktoré ste potrebovali vo výučbe?
* Myslíte, že máte všetky potrebné odborné znalosti k výučbe danej témy?
* Pripravili ste si úlohy potrebné na určenie, či boli ciele dosiahnuté?

**Otázky k realizácii výučby:**

* Zodpovedali zvolené učebné činnosti formulovaným výučbovým cieľom?
* Boli si aj žiaci vedomí cieľov, ktoré majú vo výučbe dosiahnuť?
* Boli vaše pokyny, výklady jasné a primerané z hľadiska žiakov?
* Obraciate sa uvedomelo na všetkých žiakov, alebo niektorých uprednostňujete?
* Ako sa vo výučbe cítite (uvoľnene, vyrovnane)?
* Podnecujete svojím počínaním aktivitu a spoluprácu žiakov s vami aj žiakov navzájom?
* Myslíte, že materiálne didaktické prostriedky boli funkčne využívané?
* Stačíte v priebehu hodiny sledovať pokrok žiakov v učení a prípadne upravovať učebné postupy tak, aby sa dosiahli výučbové ciele?
* Môžu žiaci z vášho počínania vo výučbe pocítiť vašu úctu k nim a váš záujem o ich učenie sa?

**Otázky na riadenie výučby**

* Ako hodnotíte začiatok hodiny z hľadiska motivácie žiakov k ďalším činnostiam?
* Pomáha spôsob riadenia výučby udržiavať a podnecovať záujem žiakov?
* Bolo tempo, ktoré ste nasadili primerané?
* Stačíte sledovať pokrok jednotlivých žiakov a poskytnúť individuálnu pomoc?
* Pripomínate žiakom v priebehu výučby, čo sa od nich očakáva?
* Vediete žiakov k sebareflexii svojho pokroku v učení sa?
* Myslíte si, že máte dobre premyslenú organizáciu práce žiakov tak, aby nevznikali časové straty?
* Uvedomujete si, akými prostriedkami organizujete učebné činnosti žiakov?
* Nechávate si dostatok času na pokojné ukončenie hodiny?

**Otázky ku klíme triedy**

* Je na vašich hodinách pokojná, uvoľnená atmosféra, podnecujúca zmysel pre poriadok?
* Aké prostriedky používate na rozvíjanie vedomia vlastnej hodnoty a sebaúcty žiakov?
* Sú učebné činnosti reálnou príležitosťou k úspechu?
* Môžu žiaci vnímať váš záujem o pokrok každého žiaka?
* Je vaša komunikácia so žiakmi cieľavedome zameraná na udržiavanie pozitívnej klímy triedy?
* Je zariadenie učebne, teplota, osvetlenie zdrojom príjemných pocitov žiakov i vašich?

**Otázky k disciplíne**

* Máte u žiakov autoritu?
* Čím je daná vaša autorita?
* Ste dôsledný pri nárokovaní dodržiavania stanovených pravidiel?
* Viete predchádzať neprimeranému správaniu niektorých jedincov, viete, ktorí to sú?
* Viete riešiť prehrešky žiakov účinným spôsobom a ako?
* Radíte sa o disciplinárnych problémoch so svojimi kolegami tak, aby vaše počínanie bolo v súlade s celkovou politikou školy?

**Otázky na hodnotenie prospechu žiakov**

* Aké techniky hodnotenia prospechu žiakov používate?
* Využívate hodnotenie prínosov tiež ako spätnoväzbovú informáciu pre posúdenie efektivity svojej vlastnej práce?
* Sú vaše hodnotiace činnosti v súlade s vašimi zámermi, cieľmi?
* Poskytujete spätnoväzbové informácie o výkonoch žiakov dostatočne často a bezodkladne?
* Pripravujete žiakov na hodnotenej činnosti spresnením toho, čo sa od nich očakáva?
* Zodpovedajú vaše hodnotiace činnosti obsahu učiva a možnostiam žiakov?
* Vediete žiakov k sebahodnoteniu svojich výkonov?
* Ako si vediete záznamy o hodnotení prospechu a ako s nimi pracujete?
* Darí sa vám formulovať jasné a konkrétne informácie o prospechu žiakov ich rodičom?

**Otázky sebareflexii**

* Uvažujete o svojej práci a kedy?
* Pracujete programovo na zlepšovaní svojej činnosti, môžete uviesť príklady?
* Ako ste v kontakte s vývojom svojho oboru?
* Ako sa vám darí využívať ponúkané aktivity celoživotného vzdelávania učiteľov, ako ich hodnotíte?
* Môžete pomôcť aj svojim kolegom s hodnotením a zlepšovaním ich práce v triede?
* Snažíte sa dobre hospodáriť so svojím časom tak, aby vám zostal aj na relaxáciu?
* Ovládate a využívate niektoré psychorelaxačné techniky?
* Myslíte, že prispievate k vytváraniu ovzdušia vzájomnej podpory a dôvery v pedagogickom zbore?